PURE_CAP: Preventing the Use of Restrictive practices in Child and Adolescent mental health Patients: A Multiple case study and qualitative interview study
Independent Research Fund Denmark
Psykiatrisk Afdeling Middelfart
Undersøgelser har vist at sammenlignet med voksne har børn og unge større risiko for at blive udsat for tvang under indlæggelse. Herudover udsættes den enkelte hyppigere for tvang og de er ofte underlagt tvangen i længere tid. Tvangen kan være i form af overvågning, fastholdelse, anvendelse af bælte og/eller remme og medicin. De fysiske konsekvenser af anvendelse af tvang mod børn og unge er øget risiko for blodpropper, for udvikling af læsioner, kvælning og for tidlig død. De psykologiske konsekvenser er ikke undersøgt, men det formodes, at tvang skader relationen mellem barnet/den unge og personalet, at tvangen skader barnets muligheder for udvikling af sunde tilhørsforhold samt tryg og sammenhængende udvikling af identitet, selvopfattelse og relationære kunnen. Derfor er det vigtigt at nedbringe anvendelsen af tvang mod børn og unge. Formålet med dette projekt er at skabe viden om brugen af tvang i blandt indlagte børn og unge i psykiatrien herunder igennem journaler, patienters, de pårørendes og personales perspektiver at udvikle viden om de udløsende og forværrende forhold før brug, forlængende forhold under brug og ift pleje efter brug af tvang. Ved at forstå disse sammenhænge ønsker vi at kunne tilrettelægge målrettede interventioner der kan nedbringe brugen af tvang i børne-unge psykiatrien.
Research Projects (Max 10 MDKK) / DFF-Forskningsprojekt1 - Bedre rammer for psykiatrien / grant